ભારતમાં કેરીની ડિઝાઇન ફક્ત પરંપરાગત વસ્ત્રો પૂરતી જ સિમિત રહેતી હતી. પરંતુ હવે કેરીની આ ભરચક ડિઝાઇનને અપાર રંગોના વૈવિધ્ય તથા સ્ટાઇલિશ વસ્ત્રોમાં ઢાળીને સ્ત્રોની એકદમ ફેવરિટ ડિઝાઇન બનાવી દીધી છે. હવે ટ્રેન્ડી વસ્ત્રોમાં પણ પેઝલી ડિઝાઇનનો ઉપયોગ કરવામાં આવે છે. આધુનિક ટ્રેન્ડમાં પેઝલી ડિઝાઇનર કેરીની સાથે સાથે અવનવી ડિઝાઇનને ભેગી કરીને સરસ આઉટફિટ્સ તૈયાર કરે છે. હવે ડિઝાઇનર્સે પેઝલી ડિઝાઇનને સાડીથી માંડીને શર્ટ, કુર્તા, સ્કર્ટ, ગાઉન, ફ્રોક, અનારકલી ડ્રેસીસ એમ બધે જ એપ્લાય કરવા માંડી છે. પેઝલી વર્ક હોય તેવા લખનવી તથા ચિકનના ઝભ્ભા, શોર્ટ કુર્તા તથા લગ્ન માટેની શેરવાનીમાં આ ડિઝાઇનનો ખૂબ ઉપયોગ થાય છે. ઘણી યુવતીઓને પેઝલી ડિઝાઇન હેન્ડ વર્કમાં નથી ગમતી, પરંતુ તેમને પેઝલી ફેબ્રિક ડિઝાઇનના આઉટફિટ્સ પહેરવા ખૂબ ગમે છે. આવો શોખ હોય તો તેમણે નિરાશ થવાની જરૂર નથી. કારણ પેઝલી પ્રિન્ટના ફેબ્રિક પણ મળે જ છે. તો પછી રાહ શેની જુએ છો આ સમરમાં તમે પણ અપડેટ કરી લો પેઝલી પ્રિન્ટ વોર્ટરોબ.